Държавен вестник, бр. 72, 2016 г., стр. 1

Сряда, 14 септември 2016 г.	
София	
Цена 0,80 лв.
ОФИЦИАЛНО ИЗДАНИЕ НА РЕПУБЛИКА БЪЛГАРИЯ
ДЪРЖАВЕН ВЕСТНИК
ИЗВЪНРЕДЕН
БРОЙ 
72
ОФИЦИАЛЕН РАЗДЕЛ
МИНИСТЕРСКИ СЪВЕТ
РЕШЕНИЕ № 320  
ОТ 3 МАЙ 2016 Г. 
за одобряване на Национална програма за 
профилактика, надзор, контрол и ликвиди-
ране на болестите по животните и зоонозите 
за периода 2016 – 2018 г.
На основание § 96 от преходните и заклю-
чителните разпоредби на Закона за изменение 
и допълнение на Закона за ветеринарномеди-
цинската дейност (ДВ, бр. 14 от 2016 г.)
МИНИСТЕРСКИЯТ СЪВЕТ
Р Е Ш И :
Одобрява Национална програма за про-
филактика, надзор, контрол и ликвидиране 
на болестите по животните и зоонозите за 
периода 2016 – 2018 г.
Министър-председател:  
Бойко Борисов
За главен секретар на Министерския съвет:  
Веселин Даков
НАЦИОНАЛНА ПРОГРАМА
ЗА ПРОФИЛАКТИКА, НАДЗОР, КОНТРОЛ 
И ЛИКВИДИРАНЕ НА БОЛЕСТИТЕ ПО 
ЖИВОТНИТЕ И ЗООНОЗИТЕ В БЪЛГАРИЯ
2016 – 2018 Г.
I. Цели на Националната програма за профи-
лактика, надзор, контрол и ликвидиране на 
болестите по животните и зоонозите
Изпълнението на Националната програма 
за профилактика, надзор, контрол и ликвиди-
ране на болестите по животните и зоонозите 
(НПБЖЗ) има за цел опазването на здравето на 
животните и хората в България и спазването 
на един от основните принципи за създаване 
на Европейската общност – свободно движе-
ние на животни и животински продукти на 
територията на Общността. 
ІІ. Законова рамка 
Националната програма за профилактика, 
надзор, контрол и ликвидиране на болестите по 
животните и зоонозите е изготвена съгласно:
 – Закон за ветеринарномедицинската дей-
ност;
 – Национално и европейско законодател-
ство за здравеопазване на животните;
 – Стандартна оперативна процедура за 
изготвяне на държавната профилактична 
програма – СОП ЗХОЖ-14, утвърдена 
със Заповед № РД 11-1913/21.12.2015 г. на 
изпълнителния директор на БАБХ.
III. Принципи на планиране на мероприятията 
срещу болестите по животните и зоонозите
В настоящата програма са посочени схемите 
за профилактика, надзор, контрол и ликвиди-
ране на болестите по животните и зоонозите 
с цел гарантиране на опазването на здравето 
на животните от заразни болести и здравето 
на хората от зоонози (болести, общи за човека 
и животните).
При планиране на мероприятията, включени 
в програмата, са взети под внимание:
 – действащите нормативни документи: 
Регламенти, Директиви и Решения на 
Европейския съюз, Закон за ветеринарно-
медицинската дейност (ЗВД) и съответни 
наредби за профилактика, ограничаване 
и ликвидиране на епизоотични огнища 
на болести по животните и зоонозите и 
планове за спешни действия (контингенс 
планове);
 – изискванията на Световната организация 
по здравеопазване на животните (OIE) и 
Световната здравна организация;
 – оценката на значимостта на заразните 
болести и зоонозите за ЕС и България 
съгласно документ на ЕК за степенуване 
значимостта на заразните болести DS 
13/18-Priorities for disease control – Strategic 
objectives and performance indicators;
 – списъкът за общите мерки за борба със 
заразните и паразитните болести по жи-
вотните и птиците, които се одобряват 
от Министерския съвет съгласно изис-
кванията на чл. 118, ал. 3 ЗВД, срещу 
които ветеринарномедицинските органи 
провеждат задължителните профилактич-
ни и принудителни мероприятия;
 – броят на животновъдните обекти, стада 
и животни на територията на страната;
 – епизоотичният статус на домашните и ди-
вите животни на територията на страната;
 – въведените мерки за биосигурност и добри 
фермерски практики в животновъдните 
обекти;